2021. gada 20. aprīlī Noteikumi Nr. 243

Rīgā (prot. Nr. 34 45. §)

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu, 30. panta trešo daļu,

31. panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

14., 15., 16., 17., 18. un 21. punktu, 6.1 panta otro daļu,

6.3 panta otro daļu, 6.4 panta otro daļu, 6.7 panta pirmo,

otro un trešo daļu un 10.4 panta trešo daļu un

Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A. nr.) šādus grozījumus:

1. Izteikt 21. punktu šādā redakcijā:

"21. Kultūrvietu un izstāžu norises vietu darbība ir pārtraukta, izņemot muzeju brīvdabas teritorijas un grāmatu izsniegšanu bibliotēkās, kā arī epidemioloģiski drošu kultūras norišu pilotprojektus, kuru organizēšana ir saskaņota ar Kultūras ministriju un Veselības ministriju un kuru norises epidemioloģiskās drošības prasības ir saskaņojis Slimību profilakses un kontroles centrs. Kultūrvietās var notikt organizēti profesionālās mākslas mēģinājumi no plkst. 6.00 līdz plkst. 22.00."

2. Izteikt 32.8 punkta ievaddaļu šādā redakcijā:

"32.8 Praktiskās braukšanas apmācībā autosatiksmes apakšnozarē, lai iegūtu AM, A1, A2 un A kategorijas vadītāja tiesības, pirmās palīdzības mācību kursu praktiskās daļas individuālā apguvē un noslēguma pārbaudījuma kārtošanā ievēro šādas prasības:".

3. Papildināt noteikumus ar 32.8 5. apakšpunktu šādā redakcijā:

"32.8 5. pirmās palīdzības mācības tiek organizētas atbilstoši normatīvajiem aktiem par apmācību pirmās palīdzības sniegšanā un klātienes mācību laikā tiek nodrošināti visi piesardzības pasākumi atbilstoši Neatliekamās medicīniskās palīdzības dienesta izstrādātajām un Slimību profilakses un kontroles centra un Veselības inspekcijas saskaņotajām rekomendācijām."

4. Izteikt 62.2 punkta ievaddaļu šādā redakcijā:

"62.2 Personu vakcināciju nodrošina ārstniecības iestādes, kurām ir līgums ar Nacionālo veselības dienestu par vakcināciju pret Covid-19 infekciju, kā arī Nacionālo bruņoto spēku ārstniecības iestādes un ieslodzījuma vietu ārstniecības iestādes. Ārstniecības iestādes nodrošina vakcinācijas telpu, kurā ir:".

5. Izteikt 62.21 punktu šādā redakcijā:

"62.21 Katras nozares ministrijas, iestādes vai uzņēmuma vadītājs ir atbildīgs par prioritāri vakcinējamo personu saraksta veidošanu (norādot personas vārdu, uzvārdu, personas kodu, darbavietu, profesiju vai amatu), tā satura atbilstību šo noteikumu [3. pielikumam](https://likumi.lv/ta/id/315304#piel3) un iesniegšanu Nacionālajā veselības dienestā, lai iekļautu vakcinācijas informācijas sistēmā. Iestādes vai uzņēmuma vadītājs ir tiesīgs veidot sarakstu iestādes vai uzņēmuma darbinieku kolektīvai vakcinācijai (norādot personas vārdu, uzvārdu, personas kodu, elektroniskā pasta adresi (ja tāda ir) un tālruņa numuru, darbavietu, profesiju vai amatu), nodrošinot tā satura atbilstību šo noteikumu 3. pielikumam, un iesniegt to ārstniecības iestādē, kura veic vakcināciju pret Covid-19 infekciju. Attiecīgā ministrija, iestāde vai uzņēmums kā informācijas sistēmas pārzinis ir tiesīgs apstrādāt personas datus tādā apjomā, kas nepieciešams minēto sarakstu veidošanai un iesniegšanai."

6. Papildināt IX1 nodaļu ar 62.25 punktu šādā redakcijā:

"62.25Neatliekamās medicīniskās palīdzības dienests sadarbībā ar Nacionālo veselības dienestu un šo noteikumu 62.2punktā minēto ārstniecības iestādi, ja nepieciešams, vakcinācijas centros nodrošina vakcinācijas pēcuzraudzību, lai sniegtu neatliekamo medicīnisko palīdzību personām, kurām vakcinācija pret Covid-19 infekciju izraisījusi komplikācijas (blakusparādības)."

7. Izteikt 62.28 punktu šādā redakcijā

"62.28 Šo noteikumu 62.263., 62.264. un 62.265. apakšpunktā minētos datus vakcinācijas informācijas sistēmā iekļauj ārstniecības iestāde, kura veic vakcināciju pret Covid-19 infekciju. Ja ārstniecības iestāde ir saņēmusi individuālu personas pieteikumu vai sarakstu kolektīvai vakcinācijai, vakcinācijas informācijas sistēmā papildus iekļauj arī šo noteikumu 62.261. un 62.262. apakš­punktā (izņemot 62.261.8.3. apakšpunktu) minētos datus."

8. Izteikt 62.32 punktu šādā redakcijā:

"62.32 Ārstniecības iestāde piekļūst šo noteikumu 62.261.1., 62.261.2., 62.261.3., 62.261.4., 62.261.5., 62.261.6., 62.261.8.1., 62.261.8.2., 62.262., 62.263., 62.265.1. un 62.265.5. apakšpunktā minētajiem datiem, lai reģistrētu vakcinācijas faktu pret Covid-19 infekciju, kā arī pierakstītu personu vakcinācijai vai atceltu personas pierakstu."

9. Papildināt 3. pielikuma V prioritāri vakcinējamo personu grupu ar personu grupu šādā redakcijā:

"Personas, kas klātienē veic apmācību pirmās palīdzības sniegšanā atbilstoši Ministru kabineta 2012. gada 14. augusta noteikumiem Nr. 557 "Noteikumi par apmācību pirmās palīdzības sniegšanā"".

Ministru prezidents A. K. Kariņš

Veselības ministrs D. Pavļuts